Ամեն ինչ լուսավորված է (ֆիլմ)

**Ամեն ինչ լուսավորված է** (), արկածային տրագիկոմեդիա, նկարահանված ըստ Ջոնաթան Սաֆրան Ֆոերի համանուն գրքի։ Ֆիլմի սցենարիստն ու ռեժիսորը Լև Շրայբերն է։

## Սյուժե
Հրեական արմատներով ամերիկացի երիտասարդ կոլեկցիոներ Ջոնաթանը (Էլայջա Վուդ) գնում է փնտրելու Ավգուստինա անունով մի կնոջ, ով Երկրորդ համաշխարհային պատերազմի տարիներին փրկել է իր պապիկին նացիստներից Տրոխիմբորդ կոչվող ուկրաինական փոքրիկ բնակավայրում։ Տղայի ուղեկցորդներն են դառնում Ալեքսը (Եվգենի Հութզ) և նրա տարօրինակ հրեատյաց պապիկը (Բորիս Լյոսկին)` Սեմի Դեվիս կրտսեր անունով իր շան հետ։ Ջոնաթանն ուզում է գտնել Տրոխինբորդը, սակայն չգիտի դրա գտնվելու ստույգ վայրը։ Տարածքի տեղը չգիտեն նաև նրա ուղեկցողները։ Հերոսները ճանապարհին հանդիպում են տարբեր մարդկանց, որոնցից ոմանք օգնում են նրանց մոտենալ Տրոխիմբոդին։ Պապիկը վերհիշում է իր երիտասադրությունը և կռվի ժամանակ կատարված իրադարձությունները։
Ի սկզբանե շատ վատ սկսված ճամփորդությունն աստիճանաբար մեծ իմաստ է ձեռք բերում և դրա մեջ ներգրավված բոլոր մարդկանց կյանքում կարևոր փոփոխությունների պատճառ է դառնում։

## Դերերում
* Էլայջա Վուդ- Ջոնաթան Սաֆրան Ֆոեր 
* Եվգենի Հութզ-Ալեքս
* Բորիս Լյոսկին-պապաիկ
* Լարիսա Լորետ-Լիստա

## Երաժշտություն
Ֆիլմում հնչում է Փոլ Քանթելոնի երաժշտությունը, ինչպես նաև` Gogol Bordello, Tin Hat, Լենինգրադ խմբերի և Արկադի Սեվերնիի երգերը։

## Քննադատություն
*American Chronicle*-ը ֆիլմը համարում է այն «հազվադեպ ֆիլմերից, որ դրաման ու զգացմունքները բացահայտում են հումորի միջոցով», իսկ *Time Out New York*-ն այն կոչել է Լև Շրայբերի «անհավատալի հաջողված դեբյուտը որպես ռեժիսոր»։ Ռոջեր Էբերթը ֆիլմը 4 միավորից 3 է գնահատել և նշել, որ այն պետք է դիտել երկրորդ անգամ (ինչպես ինքն է արել)` «հասկանալու դրա հետ անցած ճանապարհը»։

## Տարբերություններ գրքի և ֆիլմի միջև
* Գրքում Ալեքսեյի պապիկը քրիստոնյա է, իսկ ֆիլմում` հուդայական, ով թաքցնում է իր ծագումը։
* Գրքում չկա երեխայի տեսարանը, ով ծակում է մեքենայի անիվը։
* Գրքում չկա դաշտում գիշերակացի տեսարանը։
* Ֆիլմում Լիստան Ավգուստինայի քույրն է, իսկ գրքում անգամ չի ճանաչում նրան։
* Ֆիլմում Ալեքսեյը ծեծում է շանը, ինչից հետո պապիկը կատաղում է նրա վրա։ Գրքում այս տեսարանը չկա։
* Գրքում որևէ բան չի ասվում Ջոնաթանի` տարբեր իրեր հավաքելու հետաքրրքության մասին։
* Գրքում ներկայացվում է Տրոխիմբորդի պատմությունը։
* Ֆիլմում Ջոնաթանի պապը լքել է Ուկրաինան` ԱՄՆ-ում ընտանիքի կյանքը դասավորելու համար, ինչն էլ փրկել է նրա կյանքը։ Գրքում դրա մասին գրված չէ։

## Պարգևներ
* 2005 թվականին Լև Շրայբերը դարձել է Վենետիկի կինոփառատոնի դափնեկիր (Laterna Magica Prize):
* Բորիս Լյոսկինն պարգևատրվել է Լավագույն դերասան անվանակարգում, Վլադիվոստոկի միջազգային կինոփառատոնի ժամանակ։

## Ծանոթագրություններ

## Արտաքին հղումներ
* Պաշտոնական կայք
* Страница фильма на «Влюблённых в кино»
* Иван Качановский «Ничто не осветилось»  учёный-политолог об исторических неточностях в книге и фильме // The Prague Post, October 7, 2004

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռուսերեն ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կատակերգություն
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ֆիլմեր Հոլոքոստի մասին